ฟาโรห์ซาคิร์-ฮาร์

ซาคิร์-ฮาร์ (Śkr-hr; เซเคอร์-ฮาร์) เป็นผู้ปกครองชาวฮิกซอสในช่วงต้นราชวงศ์ที่สิบห้าแห่งอียิปต์ โดยทรงปกครองบางส่วนของอียิปต์ล่างในสมัยระหว่างกลางที่สอง ซึ่งอาจอยู่ในช่วงต้นศตวรรษที่ 16 ก่อนคริสตกาล

 หลักฐานทางโบราณคดี 
ปรากฏหลักฐานที่เกี่ยวข้องกับพระองค์เพียงชิ้นเดียว คือ จารึกที่ปรากฏอยู่บนวงกบประตูที่ขุดพบที่ตัลอัฎฎ็อบอะฮ์หรือเมืองอวาริสโบราณ โดยการขุดค้นของมันเฟรด บีทัคในคริสต์ทศวรรษ 1990

 วงกบประตู หมายเลขทะเบียน ไคโร ทีดี-8316 
วงกบประตูชิ้นดังกล่าว ปัจจุบันเก็บรักษาอยู่ที่กรุงไคโร หมายเลขทะเบียน ไคโร ทีดี-8316 โดยมีการจารึกชุดพระนามบางส่วนตามแบบแผนอียิปต์โบราณ แสดงพระนามเนบตี พระนามฮอรัสทอง และพระนามส่วนพระองค์ ข้อความจารึกมีความว่า[เทพฮอรัส พระองค์ผู้ซึ่ง .....] ผู้ทรงครอบครองมงกุฎแห่งวัดเจตและเนคเบ็ต พระองค์ผู้ซึ่งทรงกำราบชนชาวคันธนู เหยี่ยวทองคำผู้ทรงกำหนดเขตแดนของพระองค์ เฮกา-คาวาเซต ซาคิร์-ฮาร์

ข้อสันนิษฐานทางโบราณคดี
วงกบประตูดังกล่าวยืนยันสถานะของฟาโรห์ซาคิร์-ฮาร์ว่าเป็นหนึ่งในฟาโรห์ชาวฮิกซอสของราชวงศ์ที่สิบห้าแห่งอียิปต์ อย่างไรก็ตาม ลำดับรัชสมัยที่แน่ชัดของพระองค์ในราชวงศ์ยังไม่อาจกำหนดได้อย่างแน่ชัดผู้สืบราชบัลลังก์โดยตรงของพระองค์อาจเป็นฟาโรห์ชาวฮิกซอสผู้ทรงอำนาจพระนามว่า คยาน หากฟาโรห์ซาคิร์-ฮาร์ทรงเป็นฟาโรห์พระองค์ที่สามของราชวงศ์นี้พระนาม "ซาคิร์-ฮาร์" อาจแปลได้ว่า "รางวัลแห่งฮาร์" หรืออาจมีรากศัพท์จากภาษาอมอไรต์ ซิครู-ฮัดดู หมายถึง "ความทรงจำแห่งฮาดัด" ในกรณีหลังนี้ ฟาโรห์ซาตีร์-ฮาร์อาจจะทรงครองราชย์ภายหลังจากฟาโรห์คยาน ฟาโรห์ยานัสซิ และก่อนหน้าฟาโรห์อะโพฟิส

ข้อเท็จจริงที่ว่าฟาโรห์ซาคิร์ทรงใช้ชุดพระนามแบบอียิปต์ควบคู่กับตำแหน่ง เฮกา-คาวาเซต (ฮิกซอส) บ่งชี้ว่าฟาโรห์ในสายราชวงศ์ของพระองค์อาจจงใจรับตำแหน่งนี้มาใช้เป็นพระอิสริยยศทางการ ดังที่นักวิชาการบางท่าน เช่น โดนัลด์ บี. เรดฟอร์ด เคยเสนอไว้ มันเฟรด บีทัคเห็นพ้องในประเด็นนี้ โดยระบุว่า แม้คำว่า เฮกา-คาวาเซต อาจเริ่มต้นจากการใช้ในเชิงดูหมิ่นโดยชาวอียิปต์ต่อผู้ปกครองต่างชาติ แต่ในเวลาต่อมาผู้ปกครองเหล่านั้นกลับนำคำว่า "ฮิกซอส" มาใช้เป็นพระอิสริยยศอย่างเป็นทางการ อย่างไรก็ตามงานวิจัยภายหลังได้โต้แย้งแนวคิดที่ว่าคำนี้มีต้นกำเนิดจากชาวอียิปต์ และเสนอว่าพระอิสริยยศ เฮกา-คาวาเซต (“ผู้ปกครองดินแดนต่างชาติ”) ถูกบัญญัติขึ้นโดยผู้ปกครองชาวฮิกซอสเอง อาจเพื่อเน้นย้ำถิ่นกำเนิดหรือสายสัมพันธ์ทางชาติพันธุ์ โดยเฉพาะความเกี่ยวข้องกับชาวอมอไรต์

 บันทึกปาปิรุสคาร์ลสแบร์ก 642 
ชไนเดอร์ (2018) เสนอว่าเรื่องเล่าในช่วงปลายสมัยการปกครองของชาวฮิกซอสอาจกล่าวถึงฟาโรห์ซาคิร์-ฮาร์ ซึ่งปรากฏอยู่ในเอกสารเดโมติกชื่อว่า  บันทึกปาปิรุสคาร์ลสแบร์ก 642 โดยกล่าวถึงผู้ปกครองอธรรมชื่อ "ซาเกอร์"ควัคเห็นว่า "ฟาโรห์ซาเกอร์" เป็นบุคคลเดียวกับ "ฟาโรห์ซาลาทิส"Schneider 2006:193 n. 122Schneider 2018:277

 อ้างอิง 

บรรณานุกรม

แหล่งข้อมูลอื่น
 The Sakir-Har doorjamb inscription (slide 12)

หมวดหมู่:ฟาโรห์ยุคราชวงศ์ที่สิบห้า